የህወሓት ጉባኤ በማእከላዊ ኮሚቴ ሪፖርት  ላይ ለሁለት ቀናት ተወያየ
ጉባኤተኛው በድርጅቱ ማእከላዊ ኮሚ,ቴ ሪፖርት ላይ ተመስርቶ ለሁለት ቀናት ባደረገው ውይይት በድርጅቱ ጥንካሬና  ድክመት ላይ በነፃነትና በግልጽነት መወያየቱን ገልጸዋል።በድርጅቱ ውስጣዊ ሁኔታ፣ በልማትና በመልካም አስተዳደር ዙሪያ ሰፊ ግዜ ወስዶ በሚገባ መፈተሹን አመልክተዋል።ጉበኤተኛው በትምህርትና በጤና ጥራት፣ በልማት ሰራዊት ግንባታና በልሎች  ርእሰ ጉዳዮች በሚታዩ ችግሮች ላይ ተወያይተዋል ብለዋል።በተሳታፊዎች ለተነሱ የተለያዩ ጥያቄዎች በነገው ውሎ  ምላሽ እንደሚሰጥ አቶ ዓባይ አስታውቀዋል።በአመራሩም ሆነ በአባሉ የታዩ  ጥንካሬዎችና ጉደለቶችም ተነስተው ውይይት ተካሂዶባቸዋል።በሁለተኛው ምዕራፍ የዕድገትና ትራንስፎርሜሽን ዕቅድና አቅጣጫዎች ላይ ሰፊ ውይይት መካሄዱንም አቶ ዓባይ ጠቁመዋል።ድርጅቱ ከዚህ በፊት በጀመረው የመተካካት መርህ መሰረት ብቃት ያላቸው አመራሮችን በዲሞክራሲያዊ አግባብ በሚስጢር ድምፅ አሰጣጥ በመምረጥ ይጠናቀቃል ተብሎ ይጠበቃል። 